Maria Magdalena Tirchilă

De la colecționarii de artă aparținând lumii medicilor, la creatorii de artă ale aceleiași profesii, pe drumul unei fiziologii a victoriei în care mintea artistică deosebind bine voia lui Dumnezeu, mergând în lumea artei pe o preocupare bună, plăcută și desăvârșită, își înnoiesc cunoștințele și își îmbogățesc sufletul. În două expoziții de grup de pictură, am descoperit un nume de artistă plastică talentată, care știe să spună cromatic, compozițional și desen lucrurilor pe nume. A reuși să mergi pe căile întortocheate ale artei, cu succes, este un exemplu pozitiv pentru toți și un eveniment creator la care pot participa și alții, iubitori de frumuseți artistice.

Când un gând frumos îți străfulgeră prin minte, inteligent este, să-l etalezi pe pânză, carton, hârtie. Un cadru medical care iubește semenii și luptă pentru sănătatea lor are un sistem imunitar spiritual puternic, sănătos, atotcuprinzător. Pentru oameni și pentru mulțumirea lor spirituală se cufundă în artă; compozițional, cromatic și desen creează o frumoasă lume plastică deosebită, plăcută, reconfortantă.

Am descoperit în numele Maria Magdalena Tirchilă, picturi expuse ca o binecuvântare a Creatorului, care a hărăzit-o cu talent. Pentru domnia sa, arta plastică și tot ce este frumusețe creată de mâna și inteligența omului sunt balsam, pâinea frumoasă a vieții și talismanul neprețuit al adevărului. Prin ușile larg deschise ale spiritului, Maria Magdalena Tirchilă, lasă lumina soarelui să pătrundă în suflet și să creeze o lume vrăjită. Munca sa înseamnă plăcere dar și o mare responsabilitate, pentru sentimentul privitorului care trăiește momentul artistic ca pe un lucru viu.

Prin expozițiile de pictură la care a participat și va participa artista, reușește să-și împlinească vocația, îmbinând talentul cu perseverența. Fiecare tablou al său este provocator din punct de vedere artistic, răscolește suflete și încearcă să ne scoată din nesiguranța zilelor în care ne ducem existența. Bucuria cu care pictează este un bun și frumos prilej de a trăi. Prin imagine și desen artista știe să dea valoare gândurilor și sentimentelor personalității sale. De admirat efortul creator continuu și dorința de a atinge cromatic, esențe artistice. Tablourile sunt mult mai concludente și exprimă mult mai mult decât cuvintele, oricât de frumoase și bogate în vocabular ar fi

Pictor Prof. Cojocaru Vergil-Cover

Contents